

**Мұхамеджан Қаратаевтың туғанына 100 жыл толуын және Григорий Николаевич Потаниннің туғанына 175 жыл толуын дайындау және өткізу туралы**

Қазақстан Республикасы Үкіметінің 2010 жылғы 9 наурыздағы № 179 Қаулысы

      «Мерейтойлар мен атаулы күндерді мерекелеу туралы» Қазақстан Республикасы Үкіметінің 1999 жылы 28 қыркүйектегі № 1465 қаулысына сәйкес Қазақстан Республикасының Үкіметі **ҚАУЛЫ ЕТЕДІ:**  
      1. Қоса беріліп отырған Қазақстанның әдебиет қайраткері Мұхамеджан Қаратаевтың туғанына 100 жыл толуын және Қазақстанның этнограф-ғалымы, публицисі, зерттеушісі Григорий Николаевич Потаниннің туғанына 175 жыл толуын дайындау және өткізу жөніндегі іс-шаралар жоспарлары бекітілсін.  
      2. «2009 - 2011 жылдары республикалық деңгейде өткізілетін мерейтойлар мен атаулы күндердің тізбесі туралы» Қазақстан Республикасы Премьер-Министрінің 2009 жылғы 4 наурыздағы № 31-ө өкіміне мынадай толықтыру енгізілсін:  
      көрсетілген өкіммен бекітілген 2009 - 2011 жылдары республикалық деңгейде өткізілетін мерейтойлар мен атаулы күндердің тізбесі:  
      мынадай мазмұндағы реттік нөмірі 8-1-жолмен толықтырылсын:

«

|  |  |  |  |  |
| --- | --- | --- | --- | --- |
| 8-1. | Мұхамеджан Қаратаевтың 100 жылдығы | Қазақстан Республикасы Үкіметінің қаулысы | МАМ, БҒМ, Алматы қаласының әкімі | 2010 жыл |

».

      3. Осы қаулы қол қойылған күнінен бастап қолданысқа енгізіледі.

*Қазақстан Республикасы*  
*Премьер-Министрі                               К. Мәсімов*

Қазақстан Республикасы   
Үкіметінің       
2010 жылғы 9 наурыздағы  
№ 179 қаулысымен     
бекітілген

**Қазақстанның әдебиет қайраткері Мұхамеджан Қаратаевтың**  
**туғанына 100 жыл толуын дайындау және өткізу жөніндегі**  
**іс-шаралар жоспары**

      Ескерту. Жоспарға өзгерту енгізілді - ҚР Үкіметінің 2010.07.19 N 733 Қаулысымен.

|  |  |  |  |  |  |
| --- | --- | --- | --- | --- | --- |
| Р/с  № | Іс-шараның атауы | Жауапты орындаушылар | Орындалу мерзімі | Қаржыландыру көздері | Болжамды шығыстар (мың теңге) |
| 1 | 2 | 3 | 4 | 5 | 6 |
| 1 | Мұхамеджан Қаратаевтың туғанына 100 жыл толуына арналған кітаптар басып шығару | Қазақстан Республикасы Байланыс және ақпарат министрлігі | 2010 жыл бойы | 017 «Әдебиеттің әлеуметтік маңызды түрлерін басып шығару» республикалық бюджеттік бағдарламасы | 2999,36 |
| 2 | Мұхамеджан Қаратаев туралы деректі фильм жасау және оны телеарналарда көрсету | Қазақстан Республикасы Байланыс және ақпарат министрлігі | 2010 жыл бойы | 025 «Мемлекеттік ақпараттық саясатты жүргізу» республикалық бюджеттік бағдарламасы | 1600,0 |
| 3 | Салтанатты жиналыс және Қазақстанның өнер шеберлерінің концертін өткізу | Алматы қаласының әкімі | 2010 жылғы тамыз | Жергілікті бюджет | 1500,0 |
| 4 | «Еске алу кеші» атты концерт ұйымдастыру және өткізу | Қазақстан Республикасы Мәдениет министрлігі | 2010 жылғы қазан | 011 «Әлеуметтік маңызды және мәдени іс-шараларды өткізу» республикалық бюджеттік бағдарламасы | 3347,414 |
| 5 | «Академик Мұхамеджан Қаратаев және XX ғасыр әдебиеттану ғылымы» атты ғылыми-теориялық конференция дайындау және өткізу | Қазақстан Республикасы Білім және ғылым министрлігі | 2010 жылғы желтоқсан | Бюджеттен тыс қаражат | 350,0 |
|  | ЖИЫНЫ: |  |  | Республикалық бюджет | 7946,774 |
| Жергілікті бюджет | 1500,0 |
| Бюджеттен тыс қаражат | 350,0 |

Қазақстан Республикасы   
Үкіметінің        
2010 жылғы 9 наурыздағы  
№ 179 қаулысымен        
бекітілген

**Қазақстанның этнограф-ғалымы, публицисі, зерттеушісі Григорий**  
**Николаевич Потаниннің туғанына 175 жыл толуын дайындау және**  
**өткізу жөніндегі іс-шаралар жоспары**

      Ескерту. Жоспарға өзгерту енгізілді - ҚР Үкіметінің 2010.07.19 N 733 Қаулысымен.

|  |  |  |  |  |  |
| --- | --- | --- | --- | --- | --- |
| Р/с  № | Іс-шаралар атауы | Жауапты орындаушылар | Орындалу мерзімі | Қаржыландыру көздері | Болжамды шығыстар (мың теңге) |
| 1 | 2 | 3 | 4 | 5 | 6 |
| 1 | «Географиялық қоғам бөлімшесінің жазбаларындағы Г.Н. Потаниннің мақалалары» тақырыбына көрме (ретро-шолу) өткізу | Шығыс Қазақстан облысының әкімі | 2010 жылғы шілде | Жергілікті бюджет | 40,0 |
| 2 | Павлодар қаласында Г.Н. Потаниннің барельефін дайындау және оны Тарихи өлкетану мұражайы ғимаратының алдына орнату | Павлодар облысының әкімі | 2010 жылғы қыркүйек | Жергілікті бюджет | 3500,0 |
| 3 | «Г.Н. Потанин және Ш. Уәлиханов: өмірдей ұзақ саяхат» тақырыбына көрме өткізу | Шығыс Қазақстан облысының әкімі | 2010 жылғы қыркүйек | Жергілікті бюджет | 30,0 |
| 4 | Г.Н. Потаниннің туғанына 175 жыл толуына арналған салтанатты кеш және көрме өткізу | Қазақстан Республикасы Мәдениет министрлігі | 2010 жылғы қыркүйек | 011 «Әлеуметтік-маңызды және мәдени іс-шаралар өткізу» республикаық бюджеттік бағдарламасы | 2605,2 |
| 5 | «Г.Н. Потанин. Қордың құжаттық коллекциясы» көрмесін ұйымдастыру және өткізу | Павлодар облысының әкімі | 2010 жылғы қазан | Жергілікті бюджет | 300,0 |
| 6 | Г.Н. Потаниннің 175 жылдығына арналған халықаралық конференция ұйымдастыру және өткізу. Конференцияның қорытындылары бойынша материалдар жинағын басып шығару | Павлодар облысының әкімі | 2010 жылғы қазан-қараша | Жергілікті бюджет | 1050,0 |
| 7 | Г.Н. Потаниннің таңдамалы шығармалары жинағын басып шығару | Павлодар облысының әкімі | 2010 жылғы қараша | Жергілікті бюджет | 1000,0 |
|  | ЖИЫНЫ: |  |  | Республикалық бюджет | 2605,2 |
| Жергілікті бюджет | 5920,0 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК